section_heading: Nova politička kriza
paragraph_text: Stvari su se dodatno zakomplicirale 22. lipnja 2012., nakon što je nakon sjednice Vlade, Budimir prihvatio ostavku Desnice Radivojevića iz SDA, koji je tražio ostavku s položaja ministra trgovine. Tijekom te sjednice Federalne vlade, ministri iz SDP-a predložili su uklanjanje u rukovodećim i nadzornim odborima javnih kompanija koje su u vlasništvu Federacije. Postojala je sumnja kod drugih stranaka u Vladi da je SDP ovakvim stavom bio potaknut zbog želje za kontrolom javnih kompanija, a Radivojevićev glas im je bio potreban kako bi proveli ovu odluku, iako se njegova stranka, SDA, protivila takvom potezu. Radivojević je izjavio da je njegovo uklanjanje s ministarskog položaja protuustavno, dok je premijer Federacije BiH, Nermin Nikšić iz SDP-a, rekao kako je Budimir zlouporabio svoj položaj. Meutim, 12. lipnja, grafolog, prof. Esad Bilić, utvrdio je kako je Radivojevićev potpis na zahtjevu za ostavku autentičan, te je njegova tužba protiv Budimira odbačena. Tri mjeseca kasnije, 10. listopada 2012. Ustavni sud Federacije BiH donio je odluku kako je Budimirov potez oko smjene Radivojevića u skladu s ustavom te su tako odbačene i optužbe Nikšića da je njegovo djelovanje bilo protivno Ustavu. No, Ustavni sud je predložio Budimiru da još jednom razmotri Radivojevićevu volju i uvjete u kojima je dao ostavku. Budimir je kasnije komentirao kako za njega ne postoji razlog da promijeni svoju odluku.<ref>